Hun ble bortført av og gift med en småkonge fra Vestfold kalt Gudrød veidekonge. Gudrød hadde fått nei av Åsas far da han fridde, og som hevn brente han faren hennes inne før han røvet Åsa med seg. Hun var mistenkt for mordet på sin ektemann ca. år 821, for drapsmannen var Åsas skosvein. Historien minner om det som fortelles som en dansk sagnkonge, Godofridus, som nevnes i frankiske kilder i starten av 800-tallet, og ble drept i et familieoppgjør der hans kone stod bak drapet.